kardosdrur/scandi-wiki huggingface dataset:
Tikhaja Sosna

Tikhaja Sosna (, ) er en flod i Belgorod og Voronezj oblast i Rusland. Den er en højre biflod til Don og er 161 km lang, med et afvandingsareal på 4.350 km².

Floden har sit udspring i de østlige dele af Belgorod oblast, på sydøstskråningen af Det centralrussiske plateau. Den løber i nordøstlig retning ind i Voronezj oblast og munder ud i Don omkring 15 km vest for byen Liski.

Ved Tikhaja Sosna ligger byerne Birjutsj, Aleksejevka og Ostrogozjsk.

Referencer

Eksterne henvisninger

Floder i Belgorod oblast
Floder i Voronezj oblast
Store katte

De store katte (Pantherinae) er en underfamilie inden for kattefamilien. Som navnet antyder omfatter denne gruppe nogle af de større kattedyr. Det er dog ikke størrelsen, der er afgørende for hvilke arter, der tilhører denne gruppe, men deres slægtskab, der viser sig ved DNA-undersøgelser og morfologiske detaljer som bygningen af tungebenet. Derfor hører nogle store kattedyr som puma og gepard ikke til gruppen af store katte.

Slægter og arter 
Følgende arter og slægter hører til de store katte, Pantherinae:
 Slægt Panthera
 Løve, Panthera leo
 Tiger, Panthera tigris
 Leopard, Panthera pardus
 Sneleopard, Panthera uncia
 Jaguar, Panthera onca
 Slægt Neofelis
 Træleopard, Neofelis nebulosa
 Sunda-træleopard, Neofelis diardi

Den sorte panter er ikke en art i kattefamilien, men en sort farvevariant (melanisme) af leoparderne og jaguaren.

Pelstegninger 

Alle de store katte har pelstegninger. Leopard, jaguar, sneleopard, træleopard og sunda-træleopard har pletter, mens tigeren har striber. Hos løver findes som regel kun pletter hos de unge dyr, men pletterne kan undertiden forblive på de voksne løver.

Brølen 

De store katte adskiller sig fra deres mindre slægtninge på opbygningen af tungebenet. Oprindeligt blev dette forbundet med evnen til at brøle. Nyere undersøgelser viser dog, at evnen til at brøle hænger sammen med andre anatomiske træk, især udformningen af strubehovedet. Denne er hos løve, tiger, leopard og jaguar kendetegnet ved meget lange stemmelæber og ved et elastisk væv, hvilket gør disse arter i stand til at brøle. Sneleopard, træleopard og andre kattedyr besidder ikke disse træk og kan derfor ikke brøle.

Kilder og eksterne henvisninger 
 D. E. Wilson und D. M. Reeder: Mammal Species of the World. Johns Hopkins University Press, 2005. 
 Ronald M. Nowak: Walker's Mammals of the World. Johns Hopkins University Press, 1999 
 Sunquist, M. E. & Sunquist, F. C. (2009). Family Felidae (Cats). (128-130). In: Wilson, D. E., Mittermeier, R. A., (Hrsg.). Handbook of the Mammals of the World. Volume 1: Carnivores. Lynx Edicions, 2009. 
 John Seidensticker, Susan Lumpkin: Große Katzen. Jahr-Verlag, Hamburg,
Collier Cudmore

Collier Robert Cudmore (født 13. juni 1885, død 16. maj 1971) var en britisk roer som deltog i OL 1908 i London.

Cudmore blev olympisk mester i roning under OL 1908 i London. Han vandt firer uden styrmand sammen med John Somers-Smith, James Angus Gillan og Duncan MacKinnon. Mandskabet repræsenterede Magdalen College B.C.

Eksterne henvisninger 
 )

Roere fra Storbritannien
Realkreditlån

Et realkreditlån er et specielt lån der som regel optages over 20-30 år. Realkreditlån gives kun mod sikkerhed/pant i fast ejendom.

Mest almindeligt er annuitetslån, hvor låntager betaler lige store terminsydelser i hele lånets løbetid. Ved starten af annuitetslånet vil terminsydelsen overvejende bestå af renteudgifter og bidrag til realkreditinstituttet, mens kun en mindre del af terminsydelsen vil være afdrag på lånet. Dette skyldes at renteudgiften beregnes af den aktuelle restgæld på lånet, og restgældens størrelse falder efterhånden, som der afdrages på lånet. Hen mod slutningen af et annuitetslåns levetid vil terminsydelsen fortrinsvis bestå af afdrag på gælden, da renteudgifterne på dette tidspunkt fylder relativt mindre, givet at renteudgifterne nu beregnes ud fra en ny restgæld, som er formindsket pga. tidligere afdrag på gælden.

En anden lånetype er serielån. Ved serielån afdrages gældens hovedstol med lige store beløb hver termin, men den samlede terminsbetaling vil være størst i lånets begyndelse, idet låntager udover det faste afdrag også betaler renteudgifter og bidrag til realkreditinstituttet, og disse beløb beregnes ud fra den aktuelle restgæld, der er højest i starten af lånet. Ved et serielån betales således hver termin et afdrag på gælden på et fast beløb samt rente+bidrag for hele den samlede restgæld.

Et realkreditlån kan være afdragsfrit. Det betyder, at låntageren kan vælge i en eller flere perioder kun at betale renter og bidrag og dermed kan udskyde at betale afdrag på gælden.

Indfrielse af realkreditlån sker ved tilbagebetaling af hovedstolen på realkreditlånet og den samtidige udtrækning af et tilsvarende obligationsbeløb.

Eksterne henvisninger 
 Forklaring af realkreditlån på bolius.dk

Bankvirksomhed
Lån
Willy Düskow

Wilhelm "Willy" Düskow var en tysk roer, som deltog i de olympiske lege 1908 i London.
 
Düskow blev sammen Martin Stahnke nummer to i toer uden styrmand ved de tyske mesterskaber i 1908, og de kom derpå med til OL samme år. Her var der kun fire både til start, men banen var så smal, at der kun var plads til to både, så man måtte gennem en indledende runde (semifinale). Her mødte Stahnke og Düskow en britisk båd, der vandt, mens tyskerne ikke gennemførte. Guldet gik til en anden britisk båd, og skønt der ikke på den tid blev uddelt andet end guldmedaljer, regnes modstanderne i finalen som sølvvindere, mens den canadiske båd, der havde tabt den anden semifinale, sammen med tyskerne som tabende semifinalister anses som bronzevindere.

Düskow blev igen nummer to ved de tyske mesterskaber i 1910, denne gang sammen med Georg Wilhelm Pfältzer.

Referencer

Litteratur 
 Volker Kluge: Olympische Sommerspiele. Die Chronik I. Berlin 1997  Side 261

Eksterne henvisninger 

Roere fra Tyskland
Deltagere for Tyskland ved sommer-OL 1908
Olympiske bronzemedaljevindere fra Tyskland
Raymond Etherington-Smith

Raymond Broadley Etherington-Smith (født 11. april 1877, død 19. april 1913) var en britisk roer, som deltog i OL 1908 i London.

Etherington-Smith var uddannet fra Radley College og derpå Trinity College ved Cambridge University. Inden han begyndte på universitetet roede han for London Rowing Club og var en del af denne klubs otter. Via Cambridge blev han en del af Leander Club og var med til at vinde over et amerikansk hold i 1901 samt andre meriterende sejre. Han roede for Cambridge mod Oxford i flere omgange, og han stillede sammen med andre Oxford- og Cambridge-roere op for Leander Club til OL 1908.

Leander Club-bådens besætning bestod derudover af Frederick Kelly, Albert Gladstone, Henry Bucknall, Banner Johnstone, Charles Burnell, Ronald Sanderson, Guy Nickalls og Gilchrist MacLagan (styrmand) samt fem reserver, der ikke kom i kamp. Syv både var tilmeldt, men italienerne stillede ikke op. To af bådene, den belgiske fra Royal Club Nautique de Gand og en ren Cambridge-båd fra Storbritannien, var seedet og gik direkte i semifinalen, mens Leander Club-båden og en canadisk båd, Toronto Argonauts, sikrede sig pladser i semifinalen med sejr i to indledende heats. I semifinalen vandt Leander over Toronto, mens Gand besejrede Cambridge, og de to vindere mødte derpå hinanden i finalen. Her lagde Leander sig i spidsen, men efter 2/3 af distancen bragte Gand sig på linje med Leander. Anstrengelserne med at indhente konkurrenten havde dog kostet så mange kræfter, at belgierne måtte slippe igen, så Leander Club kunne sikre sig guldet med to længders forspring. Nickall er med guldet den ældste olympiske mester i roning i historien.

Etherington-Smith var uddannet læge, men under operationen af en patient med koldbrand i lungen pådrog han sig bughindebetændelse, hvilket kostede både ham og patienten livet.

Referencer

Eksterne henvisninger 
 

Roere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
George Fairbairn

George Eric Fairbairn (18. august 1888 – 20. juni 1915) var en britisk roer som deltog i de olympiske lege 1908 i London.

Fairbairn vandt en sølvmedalje i roning under OL 1908 i London. Sammen med Philip Verdon kom de på en andenplads i klassen toer uden styrmand efter sine landsmænd John Fenning og Gordon Thomson.

Fairbairn døde i 1915 i Bailleul i Frankrig under første verdenskrig.

Eksterne henvisninger 
 Profil på sportsreference.com  

Roere fra Storbritannien
Personer fra Melbourne
Tour de France 1975

Tour de France 1975 var den 62. udgave af Tour de France og fandt sted fra 26 juni til 20 juli. Løbet bestod af 22 etaper på i alt 4.000 km, kørt med en gennemsnitsfart på 34,906 km/t

Podieplaceringer 
 
De tre øverstplacerede i løbet var i rækkefølge:

Bernard Thévenet (FRA)
Eddy Merckx (BEL)
Lucien Van Impe (BEL)

Etaperne

Referencer

1975
Cykelløb i 1975
Mandalselven

Mandalselva (norsk Mandalselva) har sit udspring i bjergene mellem Ose i Setesdal og Øvre Sirdal og har sit løb gennem fylke Agder i Norge; Den løber ud i havet, i Skagerrak ved Mandal. 

Mandalselven er 115 km lang og løber gennem kommunerne Åseral, Audnedal, Marnardal og Mandal. De største bifloder er Monn, Logna, Skjerka, Kosåni, Logåna og Røyselandsbekken. Skjerka, Monn og Logna løber alle ud i søen Øre i Åseral, og dens udløb regnes for starten på Mandalselven.

Vandkraft 
Man startede i 1930 en større regulering og opbygning med vandkraftværker. Nu er dag er der seks kraftstationer i ved floden : Logna, Smeland, Skjerka, Håverstad, Bjelland og Laudal.

Afvandingsområdet er 1.880 km² stort. Middelvandføringen i floden er 85 m³/sek. men i regnvejr og tøbrud kan vandføringen være langt større. Højeste vandføring i nyere tid blev målt i oktober 1987, da der gik ca. 675 m³/sek. forbi målestationen på Kjølemo i Holum.

Nationalt laksevand 
Den oprindelige laksestamme er udryddet som følge af forsuring. Men udstrakt kalkning har ført til et bedre miljø i floden, og en ny laksebestand er blevet etableret.

Laks og sø-ørred kan gå helt op til Kavfossen nord for Bjelland, en strækning på omkring 48 km. Laks kan også vandre et stykke op i Kosåni.

Der blev fanget 11,9 ton laks og 675 kg søørred i Mandalselven i 2006. Dette er ny fangstrekord i moderne tid. Største laks var på 13,9 kg. Floden blev det 6. bedste laksevand i Norge i 2006 og har med dette vist en fantastisk udvikling efter at kalkningen startede i 1997.

15. december 2006 besluttede miljøvernminister Helen Bjørnøy at give Mandalselven status som nationalt laksevand. Det betyder bl.a. at flodsystemet får en speciel beskyttelse mod indgreb. I vedtagelsen er det også inkluderet at gøre havområdet ud for Mandal til national laksefjord. Af hensyn til vildaksen vil der blive forbud mod at etablere opdrætsanlæg i Mannefjorden, som er havområdet mellem Søgne og Lindesnes kommune.

Referencer 

Mandal
Vandløb i Agder
John Fenning

John Reginald Keith Fenning (23. juni 1885 – 3. januar 1955) var en britisk roer som deltog i OL 1908 i London.

Fenning blev olympisk mester i roning under OL 1908 i London, hvor han vandt sammen med Gordon Thomson i øvelsen toer uden styrmand. Han kom på en andenplads i firer uden styrmand.

Eksterne henvisninger 
 http://www.sports-reference.com/olympics/athletes/fe/john-fenning-1.html 

Roere fra Storbritannien
Esrum Å

Esrum Å er en lille omkring 10 km. lang å, der afvander Esrum Sø, beliggende i Gribskov Kommune i Nordsjælland. Ved sluseværket ved Fiskebro reguleres vandstanden i åen, hvis forløb på den første strækning til Esrum Mølle blev reguleret og udgravet i begyndelsen af 1600-tallet på foranledning af Christian 4., formentlig for at øge faldhøjden ved Esrum Mølle, som han også stod for opførelsen af; kort efter møllen passerer åen Esrum Kloster, og lidt vest for Villingerød forenes den med Esrum Kanal, og lidt længere fremme løber Gurre Å ud fra sydøst. Åen fortsætter mod nord til Dronningmølle, hvor den løber ud i Øresund.

Se også 
 Esrum Kanal

Eksterne kilder og henvisninger 
 Fredning af Esrum Sø og dens omgivelser 
 Folder  fra Naturstyrelsen

Lokaliteter i Gribskov Kommune
Vandløb på Sjælland
Å
Philip Filleul

Philip Rowland Filleul (15. juli 1885 – 29. juli 1974) var en britisk roer som deltog i de olympiske lege 1908 i London.

Filleul vandt en sølvmedalje i roning under OL 1908 i London. Sammen med Harold Barker, John Fenning og Gordon Thomson kom de på en andenplads i disciplinen firer uden styrmand efter deres landsmænd Collier Cudmore, James Angus Gillan, Duncan MacKinnon og John Somers-Smith.

Eksterne henvisninger 
 http://www.sports-reference.com/olympics/athletes/fi/philip-filleul-1.html 

Roere fra Storbritannien
Bernhard von Gaza

Bernhard von Gaza (født 6. maj 1881 på Usedom, død 25. september 1917) var en tysk roer, som deltog i de olympiske lege 1908 i London.

Von Gaza var tysk mester i singlesculler i 1907 samt i dobbeltsculler i 1907 og 1908.

Han deltog derpå i OL 1908, hvor han stillede op i singlesculler. Her vandt han i første runde over en ungarer og i kvartfinalen over en canadier. I semifinalen kunne han dog ikke følge med briten Harry Blackstaffe, og von Gaza opgav undervejs. Blackstaffe vandt derpå finalen mod en anden brite, Alexander McCulloch. Der blev kun uddelt guldmedaljer ved legene, men i lighed med senere lege regnes taberen af finalen som sølvmedaljevinder og taberne af semifinalerne, her von Gaza og ungareren Károly Levitzky, som bronzemedaljevindere.

Von Gaza blev igen tysk mester i singlesculler i 1911, mens han blev nummer to i 1912 og 1913. Desuden vandt han Holland Beker-løbet i 1911 og 1912.

Han var oberleutnant i 185. infanteriregiment under 1. verdenskrig og blev såret af en granat i begyndelsen af 1915. I 1916 modtog han Jernkorset for lederskab og mod ved fronten. Han deltog i slaget ved Passchendaele i september 1917, hvor hans regiment blev taget til fange af britiske styrker. Det menes, at han døde i britisk fangenskab.

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1908
Olympiske bronzemedaljevindere fra Tyskland
Tlacotalpan

Tlacotalpan er en mexicansk by i delstaten Veracruz. Byen har ca. 9000 indbygger. Tlacotalpan ligger geografisk ved den store flod Papaloapan og er placeret ca. 90 km syd for byen Veracruz. Tlacotalpan blev grundlagt i midten af 1500 tallet. I 1800 tallet havde byen en gylden periode, da dens havn fik betydning for eksport af bl.a. træ, tobak og bomuld. Tlacotalpan kom i 1998 med på UNESCOs verdensarvsliste. En udnævnelse som skyldes at byplanlægningen og arkitekturen i Tlacotalpan repræsenterer en unik blanding af spansk og caribiske tradition. Byen er i dag, (2011), kendt for sin årlige kyndelmisse festival samt for sine cedertræs møbler og for sin Empanadas de Guayaba (en kage). Dagtemperaturen i Tlacotalpan svinger fra 35 grader om sommeren til 15 grader om vinteren. Ved kyndelmissen i starten af februar kan der være risiko for en frisk vind.

Eksterne henvisninger 

Byer i Mexico
Den Permanente Udstilling for Dansk Kunsthåndværk og Kunstindustri

Den Permanente Udstilling for Dansk Kunsthåndværk og Kunstindustri, kaldet Den Permanente, var en kooperativ dansk virksomhed og senere en forretning for designprodukter i København.

Den Permanente blev  stiftet 1931 som en kooperativ virksomhed og til at begynde med som et fast samlingssted for udstillere af dansk kunsthåndværk, især møbelsnedkere. Blandt initiativtagerne var Kay Bojesen. Fra salgsudstillingen ved Vesterbrogade i København blev medlemmernes arbejder udbudt til salg efter censurering af en komité, der var valgt af medlemmerne. 

15. juni 1963 besluttede 27 ud af 29 københavnske møbelsnedkere at forlade Den Permanente og åbne deres egen permanente udstilling. Årsagen var en uenighed om udstilling af industrimøbler. Den Permanente blev opløst 1981, og navnet anvendtes en årrække derefter af en forretning, der solgte dansk og nordisk design og kunsthåndværk.

Kilder 

 Den Store Danske
 Københavns hvornår skete det – 1963 

Designvirksomheder i Danmark
Etableret i 1931
Ophørt i 1981
Møbelforretninger
Tidligere virksomheder i København
Tipu's Tiger

Tipu's Tiger (eller Tippoo's Tiger) er et robot-kunstværk fra det 18. århundrede, tilhørende Tipu Sultan, der var de facto leder af Kongeriget Mysore. Det forestiller en tiger, der fortærer en Europæisk soldat – nemlig en sepoy fra Det britiske Ostindiske kompagni (the British East India Company). Kunstværket udstilles på the Victoria and Albert Museum i London.

Kilder

Eksterne henvisninger 

Tippoo's Tiger på Victoria & Albert Museums hjemmeside 

Indiens kultur
Robotter
François-Henri Houbart

Francois Henri-Houbart (født 26. december 1952 i Orléans) er en fransk organist. 

Han er blevet uddannet hos Michel Chapuis, Suzanne Chaisemartin, Pierre Lantier og Pierre Cochereau. Han er nuværende titulaire ved Madeleinekirken, Paris siden 1979 og underviser i orgel ved École Nationale de Musique d'Orléans. Houbart er ridder af l'Ordre des Arts et des Lettres og desuden modtager af Médaille de Vermeil de la Ville de Paris.

Referencer 

Organister fra Frankrig
Personer fra Orléans
Charles-Alexandre Fessy

Charles-Alexandre Fessy (18. oktober 1804 i Paris – 30. november 1856 sammesteds; også Alexandre-Charles Fessy) var en fransk organist.

Biografi 
Fessy studerede fra 1813 på Conservatoire de Paris og vandt som orgelstuderende hos François Benoist i 1826 førsteprisen i faget orgel. Han blev derefter førsteorganist ved Madeleinekirken. I 1847 afløste han Lefébure-Wely ved Église Saint-Roch, og Lefébure-Wely overtog stillingen ved Madeleinekirken. Fessy var organist ved Saint-Roch indtil sin død.

Mellem 1830 og 1840 dirigerede Fessy Concerts Valentino, Concerts Viviennes og andre koncertrækker. Derudover var Fessy dirigent ved Garde nationale. Han rådede over en omfattende viden om messingblæsere og forfattede en skole for saxhorn. Som orgelkomponist befandt han sig i den efterklassiske franske tradition.

Værker 
 Guide de l'organiste, 1839
 Office complet de l'année, 1844
 Service divin, 1854
 Répertoire de l'organiste, 1856

Organister fra Frankrig
Komponister fra Frankrig
Romantikkens komponister
Personer fra Paris
Le Parisien

Le Parisien er et fransk dagblad, der dækker både internationale og nationale nyheder samt lokale nyheder for Paris med forstæder. Avisen blev etableret som Le Parisien libéré af Émilien Amaury i 1944, og navnet blev ændret til det nuværende i 1986. En national version kaldet Aujourd'hui en France ("I dag i Frankrig") eksisterer.

Den er den største national avis i Frankrig med et sammenlagt oplag på 530.000 kopier (2008). Avisen ejes af Éditions Philippe Amaury.

Referencer

Eksterne henvisninger 
 Official site – leparisien.fr 
 Regular French Press Review  – Radio France International 

Aviser fra Frankrig
Etableret i 1944
Varnes Fyr

Varnes fyrstation er et fyr som ligger på sydsiden af indsejlingen til Listafjorden i Farsund kommune i Agder fylke i Norge. Det ligger ca 10 km nord for Lista fyr.

Der blev oprettet fyr her i 1836, samtidig med at Lista fyr blev bygget. Fyrvogteren ved Lista var forpligtet til at holde en fyrvogter til at holde opsyn med Varnes. Denne ordning ophørte i 1879. Her lå en træbygning med udhus og bådehus. Fyret blev affolket og automatiseret i 1950, og der blev bygget en fyrlygte i stedet.

Eksterne henvisninger 
 Norsk fyrliste 2008 
 fottur.net: Varnes fyr 

Farsund
Fyr i Agder
James Angus Gillan

James Angus Gillan (født 11. oktober 1885 i Aberdeen, død 23. april 1981 i Leigh) var en britisk roer, som deltog i to olympiske lege i begyndelsen af 1900-tallet.

Rokarriere 
Gillan roede for Magdalen College på Oxford University og var med til at vinde to løb for firere uden styrmand ved Henley Royal Regatta i 1908, men deltog ikke i Oxford vs. Cambridge Boat Race dette år på grund af sygdom (han var med både i 1907 og 1909). 

Ved OL 1908 i London deltog kun fire både, deraf to britiske firere, henholdsvis fra Magdalen College og Leander Club. For Magdalen roede Gillan sammen med Collier Cudmore, Duncan MacKinnon og John Somers-Smith, og de vandt i indledende runde over en canadisk båd, mens Leander besejrede en hollandsk båd. I finalen lagde Magdalen stærkest ud og førte med en bådlængde midtvejs, og føringen blev på cirka halvanden bådlængde ved mål, så Oxford-båden fik dermed guld. Der blev ikke uddelt andre medaljer.

Skønt han egentlig var stoppet på universitetet, men kom alligevel med til Henley for Magdalen i 1911 i otteren, og efter at have vundet her, kom han også med til OL året efter i Stockholm.

Gillan deltog i otteren fra Leander ved legene, der ud over ham talte Ewart Horsfall, Sidney Swann, Leslie Wormald, Edgar Burgess, Stanley Garton, Alister Kirby, Philip Fleming og styrmand Henry Wells. Båden vandt i indledende heat over en canadisk båd, i kvartfinalen over en australsk båd og i semifinalen over en tysk båd. I finalen mødte Leander en anden britisk båd fra New College, Oxford, og Leander trak fra halvvejs i løbet og så sig ikke tilbage, men vandt med en længde. Ved lodtrækningen om banerne til finaleløbet vandt New College og tilbød ifølge traditionen modstanderne at vælge først. Traditionen bød så, at modstanderne skulle afslå valget, men Leander accepterede det og valgte den bedste bane. Dette medførte, at kong Gustav 5. ved medaljeceremonien ærede New College, der siden har haft en tradition med ved festlige lejligheder at udbringe en skål under overskriften "God Damn Bloody Magdalen" og have et brevhoved med forkortelsen herfor, 'GDBM'.

Øvrige karriere 
Han var uddannet jurist og arbejdede fra 1909 i administrationen af Anglo-egyptisk Sudan (han havde orlov i 1911 og 1912, hvilket muliggjorde, at han koncentrerede sig om roningen i disse år). Han arbejdede her i tredive år og opnåede en lederstilling. Han modtog St. Michael og St. George-ordenen og blev udnævnt til Knight of the British Empire for sin indsats.

Efter anden verdenskrig var han med i organiseringen af OL 1948 i London, men trivedes derudover ikke rigtigt ved kontorarbejdet i London, og i 1949 rejste han til Australien som repræsentant for British Council her. I 1951 vendte han tilbage til England, og han virkede som bestyrelsesformand for det kongelige Overseas League 1955-1962.

Referencer

Eksterne henvisninger 
)

Roere fra Storbritannien
Deltagere for Storbritannien ved sommer-OL 1908
Deltagere for Storbritannien ved sommer-OL 1912
Olympiske mestre fra Storbritannien
Listafjorden

Listafjorden er en fjord på grænsen mellem Farsund og Flekkefjord kommuner i Agder fylke i Norge. Den ligger på vestsiden af halvøen Lista. 

Fra indløbet ved Lista Fyr går fjorden i nordøstlig retning til Varnes Fyr ved sydsiden af øerne Hidra og Andabeløya, hvor Fedafjorden fortsætter nordøstover ind til Kvinesdal. 

Selve Listafjorden er 10 kilometer lang, mens Listafjorden og Fedafjorden til sammen er 26 kilometer lang. 

Fra Listafjorden går sidefjorden Strandsfjorden nordover mellem Hidra og Andabeløya, og Eidsfjorden går østover på nordsiden af Lista. 

Fjorde i Agder